ACA claimed that entering snakes in the field খেলপথাৰত খেল চলি থকাৰ মাজতে সাপৰ প্ৰৱেশ, ফ্লাড লাইট নুমাই যোৱা ঘটনাৰ বাবে কোনো দায়িত্ব ল'ব নিবিচাৰিলে অসম ক্ৰিকেট সন্থাই।
দেওবাৰে বৰ্ষাপাৰা ষ্টেডিয়ামত ভাৰত আৰু দক্ষিণ আফ্ৰিকাৰ মাজত অনুষ্ঠিত হোৱা টী-২০ খেলখন এবাৰ খেলপথাৰত সাপ প্ৰৱেশ কৰাৰ বাবে কিছু সময়ৰ বাবে বন্ধ কৰি দিয়া হৈছিল। তাৰ পিছত ষ্টেডিয়ামৰ ফ্লাডলাইট বন্ধ হোৱাৰ বাবেও কিছুসময়ৰ বাবে খেল বন্ধ ৰখা হয়।
ফ্লাডলাইট নুমাই যোৱাৰ বাবে খেলখন প্ৰায় ২০ মিনিটৰ বাবে বন্ধ কৰা হৈছিল। এই ঘটনাটোৰ তীব্ৰ সমালোচনা হোৱাৰ পিছতো অসম ক্ৰিকেট সন্থাই পোহৰ নোহোৱা হোৱাটো এক সাধাৰণ যান্ত্ৰিক ত্ৰুটি বুলিহে দাবী কৰে।
অসম ক্ৰিকেট সন্থাৰ সাধাৰণ সম্পাদক দেৱজিৎ শইকীয়াই সোমবাৰে এক সংবাদমেলত দাবী কৰে যে খেলৰ সময়ত খেলপথাৰত সাপ প্ৰৱেশ কৰাৰ বাবে কোনো বিপদটো হোৱা নাই, বৰঞ্চ ই এটা অতিৰিক্ত মনোৰঞ্জনহে দিলে।
লগতে পঢ়কঃ ডিঙি চেপি, বটলেৰে কাটি নিৰ্মমভাৱে হত্যা জম্মু-কাশ্মীৰৰ ডিজিপি(কাৰাগাৰ)ক; জ্বলাই দিয়াৰো চেষ্টা!
ইপিনে, ছ'চিয়েল মিডিয়াত অসম ক্ৰিকেট সন্থাক বিভিন্নজনে সমালোচনাৰে নিজৰ ক্ষোভ উজাৰিছে। তাৰমাজতে গুৱাহাটীৰ পৰিৱেশ আৰু দৰ্শকক ধন্যবাদ জনাই বিৰাট কোহলী আৰু ৰোহিত শৰ্মাই গুৱাহাটী এৰে।
অসম ক্ৰিকেট সন্থাৰ সাধাৰণ সম্পাদক দেৱজিৎ শইকীয়াই দাবী কৰে যে খেলখনকলৈ বিচিচিআই বহুত সুখী। পৰৱৰ্তী ছিজনত আই পি এলৰ কেইখনমান খেল ইয়াত অনুষ্ঠিত হোৱাৰ আশা ব্যক্ত কৰিছে এচিএ-ই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
